Suchinthana/ta-wikipedia huggingface dataset:
2023–2025 ஐசிசி உலகத் தேர்வுத் துடுப்பாட்ட வாகை

2023–2025 ஐசிசி உலகத் தேர்வுத் துடுப்பாட்ட வாகை (2023-2025 ICC World Test Championship) என்பது தற்போது நடந்து கொண்டிருக்கும் தேர்வுத் துடுப்பாட்டத் தொடர் ஆகும். இது ஐசிசி உலகத் தேர்வுத் துடுப்பாட்ட வாகையின் 3-ஆவது பதிப்பாகும். இது ஆசசு தொடருடன் சூன் 2023 இல் தொடங்கியது. 2025 சூனில் இலார்ட்சில் நடைபெறும் இறுதிப் போட்டியுடன் முடிவடையும்.

போட்டி முறை 
மொத்தம் 69 போட்டிகள் கொண்ட 27 தொடர்களில், அனைத்து அணிகளும் 6 தேர்வு துடுப்பாட்ட தொடர்களை விளையாடும். 3 தொடர்களைத் தம் நாட்டிலும், பிற 3 தொடர்களை வெளிநாடுகளிலும் விளையாடுகின்றது. புள்ளிகள் பட்டியலில் முதல் இரண்டு இடங்களைப் பெறும் அணிகள் இலண்டன், இலார்ட்சில் நடைபெறும் இறுதிப் போட்டியில் விளையாடும்.

பங்கேற்கும் அணிகள் 
ஐசிசி-யில் உள்ள முழு-உறுப்புரிமை கொண்ட ஒன்பது அணிகள் இதில் பங்கு கொள்ளும்:

 
 
 
 
 
 
 
 
 

போட்டியில் பங்கேற்காத முழு-உறுப்புரிமை கொண்ட ஏனைய 3 நாடுகள்::

தொடக்கநிலை அட்டவணை 

  சிறந்த இரண்டு அணிகள் இறுதிப் போட்டியில் விளையாடுகின்றன.
 வெற்றி பெற்ற அணி 12 புள்ளிகள் பெறும், வெற்றி-தோல்வியில்லாத போட்டிகளில் ஒவ்வொன்றும் 4 புள்ளிகள் பெரும்.
 புள்ளிக் கழிவுகள்:

தொடக்கநிலை ஆட்டங்கள்

2023

இங்கிலாந்து எ. ஆத்திரேலியா

மேற்கிந்தியத் தீவுகள் எ. இந்தியா

இலங்கை எ. பாக்கித்தான்

2023–24

வங்களதேசம் எ. நியூசிலாந்து

ஆத்திரேலியா எ. பாக்கித்தான்

தென்னாப்பிரிக்கா எ. இந்தியா

ஆத்திரேலியா எ. மேற்கிந்தியத் தீவுகள்

இந்தியா எ. இங்கிலாந்து

நியூசிலாந்து எ. தென்னாப்பிரிக்கா

நியூசிலாந்து எ. ஆத்திரேலியா

வங்காளதேசம் எ. இலங்கை

2024

இங்கிலாந்து எ. மேற்கிந்தியத் தீவுகள்

மேற்கிந்தியத் தீவுகள் எ. தென்னாப்பிரிக்கா

பாக்கித்தான் எ. வங்காளதேசம்

இங்கிலாந்து எ. இலங்கை

இந்தியா எ. வங்காளதேசம்

இலங்கை எ. நியூசிலாந்து

2024–25

பாக்கித்தான் எ. இங்கிலாந்து

இந்தியா எ. நியூசிலாந்து

வங்காளதேசம் எ. தென்னாப்பிரிக்கா

தென்னாப்பிரிக்கா எ. இலங்கை

ஆத்திரேலியா எ. இந்தியா

மேற்கிந்தியத் தீவுகள் எ. வங்காளதேசம்

நியூசிலாந்து எ. இங்கிலாந்து

தென்னாப்பிரிக்கா எ. பாக்கித்தான்

பாக்கித்தான் எ. மேற்கிந்தியத் தீவுகள்

இலங்கை எ. ஆத்திரேலியா

இறுதிப் போட்டி

மேற்கோள்கள் 

2023இல் துடுப்பாட்டம்
2024இல் துடுப்பாட்டம்
2025இல் துடுப்பாட்டம்
தேர்வுத் துடுப்பாட்டப் போட்டித் தொடர்கள்
2023-2025
ஆயிரம் பொற்காசுகள்

ஆயிரம் பொற்காசுகள்  (Aayiram Porkaasukal)  2023 ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். இரவி முருகையா திரைக்கதை எழுதி இயக்கியுள்ளார். ஜிஆர்எம் புகைப்பட நிறுவனம் தயாரித்துள்ள இப்படத்தில் விதார்த், சரவணன் மற்றும் அருந்ததி நாயர் ஆகியோர் முக்கிய வேடங்களில் நடித்துள்ளனர். திரைப்படம் 15 டிசம்பர் 2023 ஆண்டு திசம்பர் மாதம் 15 ஆம் தேதியன்று  திரையரங்குகளில் வெளியிடப்பட்டது.

நடிகர்கள் 
விதார்த் தமிழாக
சரவணன் அணிமுத்துவாக
அருந்ததி நாயர்
சியார்ச்சு மரியன் அரிச்சந்திரனாக
செம்மலர் அன்னம்
சிந்தா
கர்ண ராசா
ஆண்டவனாக பவன்ராச்சு 
வெற்றிவேல் ராசா
வணக்கம் கந்தசாமி
பாரதி கண்ணன்

தயாரிப்பு 
படத்தின் தயாரிப்பு பணிகள் 2017 ஆம் ஆண்டின் மத்தியில் தொடங்கியது, விதார்த் மற்றும் அருந்ததி நாயர் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். படத்தின் படப்பிடிப்பு 2018  ஆம் ஆண்டு முழுவதும்  தொடர்ந்து 2019 ஆம் ஆண்டு  மார்ச்சு மாதம் நிறைவடைந்தது,

வெளியீடு மற்றும் வரவேற்பு 
2023  ஆம் ஆண்டு திசம்பர் மாதம் 15 ஆம் தேதியன்று ஆயிரம் பொற்காசுகள் திரைப்படம் தமிழ்நாடு முழுவதும் திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவின்  ஒரு விமர்சகர், "நடிகர்களைப் பொறுத்தவரை,  சிறப்பாக நடித்து  கதாபாத்திரங்களின் தொடர்ச்சி நகைச்சுவையின் தரத்தை உயர்த்துகிறது" என்றார்.  நடிகர்களைப் பொறுத்தவரை, அனைத்து நடிகர்களும் ஒருமனதாக நன்றாக நடித்துள்ளனர். குறிப்பாக பெரிய வாய்ப்பு கிடைக்காத சின்ன நடிகர்களும் தங்கள் திறமைகளை நிரூபித்துள்ளார்கள் என்றும் குறிப்பிட்டார். தி சவுத் பர்ஸ்ட்  இணையத்தில் ஒரு விமர்சகர் இவ்வாறு எழுதினார்; “இரவி முருகையாவின் இயக்கம் ஒரு கர்ச்சிக்கும் நகைச்சுவை அல்ல, ஆனால் அது உங்கள் முகத்தில் புன்னகையைக் கொண்டுவரும் காட்சிகளைக் கொண்டுள்ளது” என்ற போக்கில் விமர்சனங்கள் அமைந்துள்ளன. .

மேற்கோள்கள்

புற இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
கோட்டி, ஐதராபாத்து

கோட்டி (அல்லது கோத்தி ) (Koti (or Kothi) என்பது இந்தியாவின் தெலங்காணா மாநிலத்திலுள்ள ஐதராபாத்து நகரத்தில் உள்ள புறநகர்ப் பகுதிகளில் ஒன்றாகும். இங்கு ஐதராபாத்தின் சிறந்த வணிகச் செயல்பாடுகள் நடைபெறுகின்றன. இங்கு கிங் கோட்டி மற்றும் ராம் கோட்டி. என இரண்டு பகுதிகள் உள்ளன:

வரலாறு 
பிரித்தானிய குடியுரிமை பெற்ற ஜேம்ஸ் அகில்லெஸ் கிர்க்பாட்ரிக் என்பவருக்குச் சொந்தமான இது விக்டோரியன் மற்றும் கொறிந்திய பாணியில் கட்டப்பட்டுள்ளது. 1949 ஆம் ஆண்டில், உசுமானியா பல்கலைக்கழக பெண்களுக்கான கல்லூரி வளாகமாக மாற்றப்பட்டது.

பின்னணி 
இந்த மாளிகை முதலில் கமல் கான் என்ற பிரபுவிற்கு சொந்தமாக இருந்தது. பின்னர் ஐதராபாத்து ராச்சியத்தின் நிசாம் மீர் ஓசுமான் அலி கான் என்பாருக்கு சொந்தமானது. நிசாம் 1911 இல் அரியணை ஏறிய பிறகு சௌமகல்லா அரண்மனையில் வாழ்ந்த அவரது தந்தையைப் போலல்லாமல் இந்த அரண்மனையில் வசித்து வந்தார்.

மேற்கோள்கள்

வெளி இணைப்புகள் 

 History of Kothi Residency 

தெலங்காணா
கமல நாராயண கோயில்

கமல நாராயணா கோயில் (Kamala Narayana Temple) இந்தியாவின் கர்நாடகா மாநிலம் பெல்காம் மாவட்டத்திலுள்ள தேவ்கானில் அமைந்துள்ளது.  இக்கோயில் கதம்ப வம்சத்தால் கட்டப்பட்டது. இந்தக் கோயில் 12 ஆம் நூற்றாண்டில் கதம்ப மன்னர் சிவசித்த பெர்மாடியின் ராணியான கமலா தேவியின் தலைமை கட்டிடக் கலைஞரான திப்போஜாவால் கட்டப்பட்டது. இந்த கோயில் கி.பி.1174 இல் கட்டப்பட்டது.  இங்கு நாராயணன் முக்கிய தெய்வமாக இருக்கிறார்.

கட்டிடக்கலை 
இக்கோயிலில் சிங்கங்கள் மற்றும் மலர் உருவங்கள் உள்ளிட்ட சிற்பங்கள் செதுக்கப்பட்டுள்ளன. இக்கோயிலில் மூன்று கலங்கள் உள்ளன. எனவே திரிகூடக் கோயில்களின் வகைப்பாட்டின் கீழ் வருகிறது. இங்கு மூன்று சிவாலயங்கள் உள்ளன. முதல் சன்னதியில் நாராயணனின் திருவுருவம் உள்ளது. இரண்டாவதாக இலட்சுமி நாராயணனின் மடியில் இலட்சுமி தேவி அமர்ந்துள்ளவாறு சிலை உள்ளது. மூன்றாவது சன்னதியில் ராணி கமலா தேவியின் சிலை உள்ளது. அவரது உதவியாளர்கள் அவரது இருபுறமும் காணப்படுகின்றனர்.   கோயிலின் உட்புற மேற்கூரையில் தலைகீழ் வடிவத்தில் பிரமாண்டமான தாமரை மலர் செதுக்கப்பட்டுள்ளது. கோயில் கூரையானது செதுக்கப்பட்ட சிற்ப வேலைப்பாடுகளுடன் கூடிய தூண்களின் மேல் உள்ளது. கர்ஜிக்கும் சிங்கங்களைக் கொண்ட தூண்கள் இந்த தூண்களைச் சுற்றி பிரமிடு கோபுரங்கள் மற்றும் அவற்றுக்கிடையே பெண் குழந்தைகள் மற்றும் மேல் அழகான சுருள் வேலைப்பாடுகள் உள்ளன. கோயிலின் முகப்பில் உள்ள கல் பலகைகளில் கதம்ப வம்சத்தின் சின்னங்கள் மற்றும் பிற உருவங்களும் காணப்படுகின்றன.

மேற்கோள்கள் 

பன்னிரண்டாம் நூற்றாண்டு இந்துக் கோயில்கள்
டி. நரசீப்புரா சட்டமன்றத் தொகுதி

டி. நரசீப்புரா சட்டமன்றத் தொகுதி (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது மைசூரு மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். சாமராஜநகரா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 220 ஆகும்.

சட்டமன்ற உறுப்பினர்கள்

மேற்கோள்கள் 

கர்நாடக சட்டமன்றத் தொகுதிகள்
மைசூர் மாவட்டம்
பாசு

பாசு ( Passu ) என்பது பாக்கித்தானின் வடக்கு நிலங்கள் எனப்படும்  கில்கித் பால்டிஸ்தானின் கோஜல் பள்ளத்தாக்கிற்கு மேல் கன்சா என்ற இடத்தில் அமைந்துள்ள ஒரு சிறிய கிராமமாகும். கன்சா பள்ளத்தாக்கிலுள்ள காரகோரம் நெடுஞ்சாலையில் அமைந்துள்ள இதன் எளிதில் அணுகக்கூடிய பரந்த நிலப்பரப்புகள் மற்றும் 7,478 மீ (24,534 அடி) உயரமான பாசு சர் மலை, பாசு பனிப்பாறை மற்றும் துபோப்டன் [டி] 6,106 மீ (20,033 அடி) ஆகியவற்றின் காட்சிகள் காரணமாக இது, பாக்கித்தானிலுள்ள ஒரு பிரபலமான சுற்றுலாத் தலமாக உள்ளது.

நிலவியல் 
கில்கித்-பால்டிஸ்தானில் உள்ள கோஜல் வட்டத்தின் தலைமையகமான குல்மிட்டிலிருந்து சுமார் 20 கிலோமீட்டர்கள் (12 மை) தொலைவில், கில்கித்திலிருந்து சுமார் 147 கிலோமீட்டர்கள் (91 மை) தொலைவில் கன்சா ஆற்றங்கரையில் பாசு அமைந்துள்ளது. 

இது பாசு பனிப்பாறை அடுக்குக்கு மிக அருகில் உள்ளது. மேலும் பதுரா பனிப்பாறை அடுக்கின் தெற்கே அமைந்துள்ளது. பிந்தையது 56 கிலோமீட்டர்கள் (35 மைல்) தொலைவில் உள்ள உலகின் ஏழாவது நீளமான துருவப் பனிப்பாறை ஆகும். மேலும் இது நெடுஞ்சாலைக்கு மிக அருகில் உள்ளது. இப்பகுதியில் உள்ள உசைனி கிராமத்திற்கு கீழே உள்ள போரித் ஏரி ஒரு பெரிய நீர்நிலையாகும்.

6,106 மீட்டர் (20,033 அடி) உயரத்தில் அமைந்துள்ள துபோப்டன் என்ற பகுதி பாசு கோன்ஸ் அல்லது 'பாசு கதீட்ரல்' என்றும் அழைக்கப்படுகிறது. இது கோஜல் பள்ளத்தாக்கில் உள்ள குல்மிட் கிராமத்திற்கு வடக்கே அமைந்துள்ளது. இதன் அமைவிடம் காரணமாக இப்பகுதியில் அதிகம் புகைப்படம் எடுக்கப்பட்ட சிகரமாக உள்ளது. பாசு சர், சிஸ்பேர் சர் மற்றும் பதுரா போன்ற உயரமான சிகரங்களும் இதன் அருகிலேயே உள்ளன.

மக்கள்தொகை 
இஸ்மாயிலிகளின், சியா இசுலாத்தின் ஒரு பிரிவினரான இப்பகுதியில் வசிக்கும் வாக்கி மக்கள்   பெரும்பான்மையாக வாக்கி மொழியைப் பேசுகிறார்கள்.

மேற்கோள்கள் 

Coordinates on Wikidata
வடக்கு நிலங்கள்
தட்டா பானி, கில்கிட் பால்டிஸ்தான்

தட்டா பானி ( Tatta Pani ) என்பது பாக்கித்தானில் உள்ள கில்கிட்-பால்டிஸ்தானின் தயமர் மாவட்டத்தில் உள்ள ஒரு கிராமம் . இது அப்பகுதியில் கடுமையான நிலச்சரிவு மற்றும் காரகோரம் நெடுஞ்சாலையின் மோசமான பகுதி காரணமாக குறிப்பிடத்தக்கது.

சொற்பிறப்பியல் 
தட்டா பானி என்ற பெயர் உள்ளூர் சினா மொழி மற்றும் உருது உருது மொழியிலிருந்து வந்தது. தட்டு அல்லது தட்டா என்றால் சினாவில் சூடான என்றும் உருது மொழியில் பானி என்றால் தண்ணீர் எனவும் பொருள்படும்

சாலை மற்றும் நிலச்சரிவு 
நீண்ட மற்றும் பிரபலமான காரகோரம் நெடுஞ்சாலை தட்டா பானி வழியாக செல்கிறது. மேலும் நெடுஞ்சாலையின் இந்த பகுதி "தட்டா பானி சாலை" என்று அழைக்கப்படுகிறது. இப்பகுதியில் உள்ள அழிந்த நிலையிலுள்ள சாலைகள் மற்றும் அடிக்கடி ஏற்படும் நிலச்சரிவுகளுக்கு இது குறிப்பிடத்தக்கது.   தற்போது அப்பகுதியில் மற்றொரு மாற்று சாலை அமைக்கப்பட்டுள்ளது.  இப்பகுதியில் நிலச்சரிவு ஏற்படும் போது பல காரணங்களால் தட்டா பானி மற்றும் ராய்கோட் பாலத்தில் போக்குவரத்தில் தடை ஏற்ப்டுகிறதுபடுகிறது.

மக்கள்தொகை 
கிராமத்தில் சுமார் 36 பேர் வசிக்கின்றனர். தட்டா பானி மலைப் பகுதியில் கிட்டத்தட்ட 200 பேர் வசிக்கின்றனர். மொத்த மக்கள்தொகையில் சிலாசி சினா பேச்சுவழக்கு அதிகம் பேசப்படுகிறது.

மேற்கோள்கள் 

Coordinates on Wikidata
அராபைமா கிகாஸ் மீன்

அராபைமா கிகாஸ் (Arapaima gigas), தென் அமெரிக்காவின் பொலிவியா நாட்டில் பாயும் அமேசான் ஆற்றில் காணப்படும் அரிய வகை உண்ணக்கூடிய நன்னீர் மீன் ஆகும். இம்மீன் 4 மீட்டர் நீளம் (13 அடி) மற்றும் 200 கிலோ கிராகிமுக்கும் அதிகமான எடை வரை வளரக்கூடியது.  எனவே இம்மீனீன் பசியால், மற்ற மீன்களுக்கு கடுமையான அச்சுறுத்தல் உள்ளது. இவ்வகை மீன்கள் பிறந்த முதல் ஆண்டிற்கு 10 கிலோ கிராம் என்ற விகிதத்தில் எடை அதிகரிக்கும்.  இதற்கு கூர்மையான பற்கள் இல்லை  எனினும், பிற மீன்கள், தாவரங்கள், நத்தைகள் மற்றும் பெரிய பறவைகள் போன்றவற்றை விழுங்கி விடுகிறது.  இந்த மீனுக்கு நுரையீரல் போன்ற அமைப்பு உள்ளதால், இது பெரும்பாலும் புதிய காற்றுக்காக நீரின் மேற்பரப்பிற்கு வரும். இது அமைதியான இவைகள் நன்னீர் ஏரிகள் மற்றும் குளங்களில் வாழ விரும்புகிறது.சிவப்பு & ஆரஞ்சு நிற சதைப்பற்றுள்ள இம்மீனை மக்கள் அதிகம் விரும்பு உண்கிறார்கள்நீரில் வாழும் பாம்பினமாக கருதப்பட்ட இதை 1822ம் ஆண்டில் மீன் இனமாக அறிவிக்கப்பட்டது.

பாதுகாப்பு அமைப்பு
அராபைமா மீன்களின் மேற்பரப்பில், கனிமமயமான கவசம் போன்ற கடினமான செதில்கள் கொண்டுள்ளதால் பிரானா மீன்களின் தாக்குதல்களிலிருந்து பாதுகாக்கிறது.

பரவல்
தென் அமெரிக்கா உள்ள  பொலிவியா, பிரேசில்,  கயானா மற்றும் பெரு நாடுகளில் பாயும் அமேசான் ஆறு மற்றும் நன்னீர் ஏரிகளிலும் இவ்வகை மீன்கள் வளர்கிறது.

மேற்கோள்கள்

மீன்கள்
பிரீதம் தாசு

பிரீதம் தாசு (Pritam Das)  இந்தியாவைச் சேர்ந்த ஒரு துடுப்பாட்ட விளையாட்டு வீரராவார். 1988 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார்.  உள்நாட்டுத் துடுப்பாட்டப் போட்டிகளில் அசாம் மாநில அணிக்காக விளையாடி வருகிறார். 

தாசு ஒரு வலது கை நடுத்தர பந்து வீச்சாளர் ஆவார், அசாமின் சில்சாரில் இவர் பிறந்தார். 2007 ஆம் ஆண்டு சனவரி மாதத்தில் ஒடிசாவுக்கு எதிரான  2006-07  இரஞ்சிக் கோப்பை  போட்டியின் போது இவர் முதல் தரப் போட்டிகளில் அறிமுகமானார்.  முதல் இன்னிங்சில் 65 ரன்களுக்கு 5 விக்கெட்டுகளை வீழ்த்தினார். 

அடுத்த மாதம், ஒரிசாவுக்கு எதிரான விச்சய் அசாரே கோப்பை  போட்டியில் பட்டியல் ஏ அணியில் தாசு அறிமுகமானார். ஏப்ரல் 2007 ஆம் ஆண்டு ஏப்ரல் மாதத்தில்  மாநிலங்களுக்கு இடையேயான இருபது20 போட்டியில் அசாம் அணிக்காக தோன்றினார். அவர் இப்போது செயல்படாத இருபது 20  கூட்டமைப்பு அணியில் இராயல் பெங்கால் டைகர்சு அணியையும் பிரதிநிதித்துவப்படுத்தினார். இந்தியாவின் உள்நாட்டு 50 ஓவர் போட்டியான 2012-13 விச்சய் அசாரே கோப்பையில் இவர் அதிக விக்கெட்டுகளை வீழ்த்தினார். 

2019-20 ஆம் ஆண்டிலும், ஒன்பது ஆட்டங்களில் நடைபெற்ற  விச்சய் அசாரே கோப்பை  போட்டியில்  இருபத்தி மூன்று விக்கட்டுகளை வீழ்த்தி முன்னணி விக்கெட் எடுத்தவர்   என்ற சிறப்பைப் பெற்றார்.

மேற்கோள்கள்

புற இணைப்புகள் 

 ESPNcricinfo இல் பிரீதம் தாசு
 கிரிக்கெட் காப்பகத்தில் பிரீதம் தாசு
இந்தியத் துடுப்பாட்டக்காரர்கள்
வாழும் நபர்கள்
1988 பிறப்புகள்
அசாமிய நபர்கள்
கான் (குடும்பப் பெயர்)

கான் (Khan (Surname) என்பது மங்கோலிய  மற்றும் துருக்கிய ஆட்சியாளர்களின் குடும்பப்பெயர் ஆகும்.  இது ஆப்கானிஸ்தான், பாகிஸ்தான்,  இந்தியா, வங்காளதேசம் மற்றும் ஈரானின் சில பகுதிகளை ஆட்சி செய்த இசுலாமிய ஆட்சியாளர்களின் பொதுவான குடும்பப் பெயராக இருந்தது.As cited in The Baburnama, 2002, W.M. Thackston p273.
வரலாறு
இது ஒரு படைத்தலைவர் அல்லது அரச குடும்ப ஆண்களைக் குறிக்கும் கான் என்ற மங்கோலிய வரலாற்றுப் பெயரிலிருந்து பெறப்பட்டது. இது பண்டைய காலங்களில் நடு ஆசியா மற்றும் கிழக்கு யுரேசியாவின் நாடோடி கால்நடைகளை மேய்க்கும் பெடோயின் பழங்குடியினரிடையே ஒரு குடும்பப்பெயராக உருவானது. பின்னர் மத்திய காலங்களில் கிழக்கு  ஆசியாவின் மங்கோலியாப் பகுதிகளிலும், கிழக்கு ஐரோப்பாவின் துருக்கிய வம்சங்களிலும் பிரபலமடைந்தது.

படைத் தலைவர்கள் மற்றும் அரசர்களுக்கான குடும்பப் பெயராக கான் என்பதை முதன்முதலில் பயன்படுத்தியது ஆதி-மங்கோலிய சமூகங்கள் ஆகும்.
பின்னர் துருக்கி மற்றும்  நடு ஆசியா ஆட்சியாளர்கள் பரவலாகப் பயன்படுத்தினர்.[2] [3]
பரவல்கான் என்ற குடும்பப்பெயர் துருக்கிய மற்றும் மங்கோலிய வம்சாவளி மக்களிடையே காணப்படுகிறது. இருப்பினும், தெற்காசிய முஸ்லிம்களிடையே இது மிகவும் பரவலாக காணப்படுகிறது. இந்தியாவின் காஷ்மீர் மற்றும் வங்காளப் பிரதேசத்தைப் பூர்வீகமாகக் கொண்ட இந்துக்களால் கான் எனும் பட்டப்பெயர் குடும்பப் பெயராகவும் பயன்படுத்தப்படுகிறது. 
குறிப்பிடத்தக்கவர்கள்
 மங்கோலியப் பேரரசர்கள்:  
 செங்கிஸ் கான்
 சகதாயி கான்
 ஒக்தாயி கான்
 குயுக் கான்
 மோங்கே கான்
 குப்லாய் கான்
 தெமுர் கான்

 ஈல்கான் ஆட்சியாளர்கள்
  குலாகு கான்

 மேலும் ஆப்கானித்தானின் பஷ்தூன் மக்கள் தங்கள் பெயருக்குப் பின்னால் கான்'' என்ற பெயரைச் சேர்த்துக் கொள்வது வழமையாகும்.
  கான் அப்துல் கப்பார் கான்

இதனையும் காண்க
 கான் (பட்டம்)
 குடும்பப் பெயர்

மேற்கோள்கள்

பெயரிடல் மரபு
பிருகத்பாலன்

பிருகத்பாலன் (Brihadbala) () மகாபாரதக் கதை மாந்தர்களில் ஒருவர். குருச்சேத்திரப் போரின்  13ம் நாளின் போது, அபிமன்யுவால் பிருகத்பாலனை கொல்லப்பட்டார்.

வரலாறு
கோசல நாட்டு மன்னரான பிருகத் பாலன் இராமர் பிறந்த  இச்வாகு அரசமரபினன் ஆவார். குருச்சேத்திர்ப் போரில் கௌரவர் பக்கம் சேர்ந்து போரிட்ட பிருகத்பாலனை, அபிமன்யு கொன்றார். பிருகத்பாலனுக்குப் பின்னர் அவரது மகன் பர்கினாமான் கோசல நாட்டை ஆண்டார்.

மேற்கோள்கள்

மகாபாரதக் கதை மாந்தர்கள்
ரைனோபிரிசுடிபார்மிசு

ரைனோபிரிசுடிபார்மிசு (Rhinopristiformes / raɪnoʊ ˈprɪstɪfɔːrm iːz /) என்பது கதிர் மீன்களின் வரிசையாகும். இதில் சுறாக்களுடன் தொடர்புடைய குருத்தெலும்பு மீன்கள் , மண்வெட்டி கதிர்கள் மற்றும் அதனுடன் தொடர்புடைய குழுக்கள் உள்ளன.

குடும்பங்கள் 

 குடும்பம் கிளாகோசிடிஜிடே (இராட்சத கிட்டார் மீன்கள்)
 குடும்ப பிரிசுடிடே (வேளா மீன்கள்)
 குடும்ப ரைனிடே (ஆப்பு மீன்கள்)
 குடும்ப ரினோபாடிடே (கிட்டார் மீன்கள்)
 குடும்ப டிரிகோனோரினிடே (பாஞ்சோ மீன்கள்)

 கூடுதல் குடும்பங்கள்

மேற்கூறிய ஐந்து குடும்பங்களுடன் மேலும் இரண்டு குடும்பங்கள் கூடுதலாக ரைனோபிரிசுடிபார்மிசு வரிசையுடன் தொடர்புடையவை. ஆனால் இவற்றின் தொகுதிப் பிறப்பு உறவுகள் முழுமையாகத் தீர்க்கப்படவில்லை:

 குடும்ப பிளாட்டிரினிடே (முள் முதுகு கதிர்கள்)
 குடும்பம் சானோபேடிடே

சிறப்பியல்புகள் 
ரைனோபிரிசுடிபார்மிசு (Rhinopristiformes) வரிசையில் உள்ள சிற்றினங்கள் பொதுவாக மெதுவான வளர்ச்சி, தாமத முதிர்வு மற்றும் குறைந்த கருவுறுதல் நிகழ்வுகளைக் கொண்டுள்ளன. தனியாகவோ அல்லது இணைந்தோ, இத்தகைய அம்சங்கள் இந்த குழுவில் உள்ள மீன்களின் அழிவுக்குக் காரணமாகின்றன.

அச்சுறுத்தல்கள் 
ரைனோபிரிசுடிபார்ம்கள் பல்வேறு வகையான மீன்பிடி உபகரணங்களில் சிக்குவதற்கான வாய்ப்புகள் அதிகம். இவற்றில் பின்வருவன அடங்கும்:

 இழுவை
 செவுள் வலை
 பார வலை
 தூண்டில் மற்றும் வரித் தூண்டில்

இவை இறைச்சிக்காக மிக முக்கியமாக இவற்றின் துடுப்புகளுக்காக பிடிக்கப்படுகின்றன. இறைச்சி பெரும்பாலும் உள்நாட்டில் உட்கொள்ளப்படுகிறது. அதே வேளையில் இதன் வெள்ளை துடுப்புகள் ஒரு சுவையான மற்றும் மிகவும் விரும்பப்படுபவையாக உள்ளன. இவை ரைனோபிரிசுடிபார்மின் மிகவும் மதிப்புமிக்க பகுதியாகும். எனவே இவற்றின் துடுப்புகளுக்கு அதிக தேவை உள்ளது. அதிகப்படியான மீன்பிடித்தல் மற்றும் துடுப்புகளுக்காகப் வேட்டையாடல் காரணமாக ரைனோபிரிசுடிபார்மிசின் எண்ணிக்கை வேகமாகக் குறைவதற்குக் காரணமாக அமைகிறது.

மேற்கோள்கள் 

மீன்கள்
அச்சீசு அகமது கான்

அச்சீசு அகமது கான் (Aziz Ahmed Khan) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில்  உறுப்பினராக இருந்தார். 1978 ஆம் ஆண்டில் இவர் பிறந்தார். 2016 ஆம் ஆண்டில் நடைபெற்ற சட்டமன்றத் தேர்தலில் இவர் அசாம் சட்டமன்றத்தின் கரீம்கஞ்சு தெற்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் இவர் அகில இந்திய ஐக்கிய சனநாயக முன்னணி கட்சியின்  அரசியல்வாதியாகச் செயல்பட்டார். 2021 ஆம் ஆண்டு சட்டமன்றத் தேர்தலுக்கு முன்பு, இவர் அகில இந்திய ஐக்கிய சனநாயக முன்னணி கட்சியிலிருந்து விலகி அசாம் கண பரிசத்து கட்சியில் சேர்ந்தார். ஆனால் தேர்தலில் சித்தேக் அகமதுவிடம் தோல்வியடைந்தார்.

வாழ்க்கைக் குறிப்பு
அச்சீசு அகமது கான் 1978 ஆம் ஆண்டில் அசாம் மாநிலத்தின் கரீம்கஞ்சில் உள்ள பாரம்பாசாவில் ஒரு வங்காள முசுலீம் குடும்பத்தில் பிறந்தார். இவரது தந்தையார் பெயர் மோசிர் உதின் அகமது கான் என்பதாகும்.

மேற்கோள்கள் 

1969 பிறப்புகள்
வாழும் நபர்கள்
அசாமிய அரசியல்வாதிகள்
அசாம் சட்டமன்ற உறுப்பினர்கள்
அப்துல் அச்சீசு

அப்துல் அச்சீசு  (Abdul Aziz) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில்  உறுப்பினராக இருந்தார்.

ஆரம்ப வாழ்க்கை மற்றும் குடும்பம் 
அப்துல் அச்சீசு 1968 மற்றும் 1969 ஆம் ஆண்டுகளுக்கிடையில் இந்தியாவில் ஒரு வங்காள முசுலிம் குடும்பத்தில் பிறந்தார். இவரது தந்தை கனிசைல் அப்துல் லத்தீப் என்பவராவார்.  1988 ஆம் ஆண்டில் இவர் தனது உயர்நிலைப் பள்ளிச் சான்றிதழைப் பெற்றார், பின்னர் அசுமா பேகத்தை மணந்தார்.

தொழில் 
அப்துல் அச்சீசு அரசியலில் ஈடுபடுவதற்கு முன்பு தொழிலதிபராக தனது வாழ்க்கையைத் தொடங்கினார். 2021 ஆம் ஆண்டு நடைபெற்ற அசாம் சட்டமன்றத் தேர்தலில் வெற்றி பெற்றார், அதில் இவர் அகில இந்திய ஐக்கிய சனநாயக முன்னணி கட்சியை பதர்பூர் சட்டமன்றத் தொகுதியைப்  பிரதிநிதித்துவப்படுத்தினார்.

மேற்கோள்கள் 

1969 பிறப்புகள்
வாழும் நபர்கள்
அசாமிய அரசியல்வாதிகள்
மிகை எண்ணிக்கையிலான வேர்கள்

மிகை எண்ணிக்கையிலான வேர்கள் (Supernumerary root) என்பது இருக்க வேண்டியதைவிட விட அதிக எண்ணிக்கையில் பற்களில் வேர்கள் காணப்படும் நிலையினைக் குறிப்பதாகும். பொதுவான இந்த பிரச்சனை கீழ் தாடையெலும்பில் காணப்படும். கோரை, முன்கடைவாய்கள் மற்றும் கடைவாய்ப்பற்கள், குறிப்பாக மூன்றாவது கடைவாய்ப்பற்களில் காணப்படும். மேல் தாடையெலும்பில் முதல் முன் கடைவாய்பற்கள் தவிர, கோரை பற்களில் காணப்படும் மிக எண்ணிகையிலான வேர்கள் காணப்படும். பெரும்பாலான முன் கடைவாய் பற்கள் ஒரே ஒரு வேரைக் கொண்டிருக்கும். மேல்தாடை எலும்பில்  முதல் முன்கடைவாய் பற்கள் மற்றும் மண்டிபுலர் மோலர்கள் பொதுவாக இரண்டு வேர்களைக் கொண்டிருக்கும். பின் கடைவாய் பற்கள் பொதுவாக மூன்று வேர்களைக் கொண்டிருக்கும். இந்த பற்களில் ஏதேனும் ஒரு கூடுதல் வேர் காணப்பட்டால், அதி எண்ணிக்கையிலான வேர் நிலை என்று விவரிக்கப்படுகிறது. இந்நிலை பல்லுட்புறச் சிகிச்சையின் போதும் பற்கள் குறித்த துல்லியமான தகவல்கள் தேவைப்படும்போது முக்கியமானதாகக் கருதப்படுகிறது.

மேற்கோள்கள்

வெளி இணைப்புகள் 

உடற்கூற்றியல்
நிஷ்கிரமானம்

நிஷ்கிரமானம் அல்லது முதன்முறையாக குழந்தையை வீட்டிற்கு வெளியே அழைத்துச் செல்தல் (First Outing of the Baby  -(, இது பிறப்பு முதல் இறப்பு வரை   இந்து சமயத்தினர் கடைப்பிடிக்க வேண்டிய 16 சடங்குகளில் 6வது ஆகும். புதிதாகப் பிறந்த குழந்தையை வீட்டிற்கு வெளியே முதன்முதலாக அழைத்துச் செல்லும் போது நடத்த வேண்டிய சடங்காகும். குழந்தையை வீட்டை விட்டு வெளியே அழைத்து செல்வதறு முன்னர், சூரியனைக் காணக்கூடிய முற்றத்தில் ஒரு சதுரப் பகுதியில் பசுவின் சாணம் மற்றும் களிமண்ணால் பூசப்பட்டு, அதில் ஸ்வஸ்திகா அடையாளம் குறிக்க வேண்டும். குழந்தையின் தாய் அதன் மீது அரிசி தானியங்களை சிதறடிப்பார்.. தந்தை குழந்தையைச் சூரியனைப் பார்க்கச் செய்யும் போது, சங்கு ஒலி மற்றும் வேத மந்திரங்கள்  எழுப்பி சடங்கு முடிவடைகிறது. மனு தரும சாத்திரத்தின்படி (II.34),  குழந்தை பிறந்த 4 மாதத்திற்குப் பிறகு நிஷ்கரரமானச் சடங்கு நடத்த வேண்டும்.. According to the Yamasmriti, quoted in Viramitrodaya, a child should see the sun in the third month and the moon in the fourth month after birth.

இதனையும் காண்க
இந்து சமயத்தினரின் 16 சடங்குகள்

வெளி இணைப்புகள்
 First Outing of the Baby (Nishkramana Samskara)

மேற்கோள்கள்

இந்து சமயச் சடங்குகள்
அன்னப்பிரசன்னம்

அன்னப்பிரசன்னம் அல்லது சோறு ஊட்டும் சடங்கு  (Annaprashana - சமசுகிருதம்:अन्नप्राशन|), பிறப்பு இறப்பு வரை இந்து சமயத்தவர் செய்ய வேண்டிய 16 சடங்குகளில் இச்சடங்கு ஏழாவதாகும். தாய்ப் பால் மட்டும் குடிக்கும்  குழந்தை முதன்முறையாக அரிசி உணவு சாப்பிடத் தொடங்குவதற்கு நடத்தப்படும் சடங்காகும்.  இச்சடங்கு குழந்தை பிறந்த 6 அல்லது எட்டாவது மாதங்களில் செய்யப்படும். இச்சடங்கை  புரோகிதர் கூறும் நட்சத்திரங்களில் செய்தல் நலம். இதை சோறு ஊட்டும் சடங்கு என கூறுவர்.

சடங்கிற்கான நல்ல நாள்
குழந்தை பிறந்த ஆறாவது மாதத்தில் திட உணவு ஊட்டும் நிகழ்வை நடத்துவார்கள். இல்லையெனில் குழந்தை பிறந்த 8, 9 அல்லது 12-வது மாதங்களில் ஆடி, மார்கழி மாதங்களை தவிர்த்து பிற மாதங்களில் வரும் அஸ்வினி, மிருகசீர்ஷம், புனர்வசு, பூசம், உத்திராடம், ஹஸ்தம், சித்திரை, சுவாதி, அனுஷம், திருவோணம், அவிட்டம், சதயம், உத்திரட்டாதி, ரேவதி ஆகிய நட்சத்திரங்களில், துவிதியை, திருதியை, பஞ்சமி, ஸப்தமி, தசமி, ஏகாதசி, துவாதசி, திரயோதசி ஆகிய திதிகளில், திங்கள், புதன், வியாழன், வெள்ளி ஆகிய கிழமைகளில், ரிஷபம், மிதுனம், கடகம், கன்னி, துலாம், தனுசு, மகர, கும்பமாகிய லக்னங்களில் செய்வது நல்லது.   

இச்சடங்கை இந்தியாவின் மேற்கு வங்காளம், கேரளா மற்றும் இமாச்சலப் பிரதேசம் மாநில மக்கள் ஒரு சடங்காக செய்கிறார்கள்.

இதனையும் காண்க
இந்து சமயத்தினரின் 16 சடங்குகள்

வெளி இணைப்புகள்
 Annaprashana Puja
 Annaprashan
 HinduCulture
 Annaprashana Smaskara

மேற்கோள்கள்

இந்து சமயச் சடங்குகள்
மீசை மழித்தல்

மீசை மழித்தல் (Keshanta (, பொதுவாக முடி மழித்தல் எனப்படும்.  இச்சடங்கை வட இந்தியாவின் ஆரிய மக்களால் மேற்கொள்ளப்படுகிறது. இது இந்து சமயத்தவர்கள் செய்ய வேண்டிய 16 சடங்குகளில் ஒன்றாகும். இச்சடங்கில் போது,  குரு குலத்தில் கல்வி முடித்த 16வது  வயது பதின்ம பருவ இளைஞன் முதன்முறையாக மீசையை மழிப்பதாகும். இது முடி காணிக்கை போன்ற சடங்காகும். இந்தச் சடங்கின் போது கல்வி கற்பித்த குருவுக்கு பசு மாட்டை தானம் செய்ய வேண்டும். மனு தரும சாத்திரப்படி (II.65) அந்தணர்கள் 16 வயதிலும்; சத்திரியர்கள் 22 வயதிலும்; வைசியர்கள் 24 வயதிலும் இச்சடங்கை செய்ய வேண்டும் எனக்கூறியுள்ளது.

இதனையும் காண்க
இந்து சமயத்தினரின் 16 சடங்குகள்

மேற்கோள்கள்

இந்து சமயச் சடங்குகள்
கல்வி முடிக்கும் சடங்கு

சம்வர்த்தனம் அல்லது கல்வி முடித்தல் சடங்கு (Samavartana (, இந்து சமயத்தவர் செய்ய வேண்டிய 16 சடங்குகளில் ஒன்றாகும்.  12 அல்லது 21 ஆண்டுகள் குருவிடம் கல்வி பயின்று முடித்த மாணவர்கள் குருகுலத்திலிருந்து விடைபெறும் நாள் மற்றும் திருமணத்திற்கு தயாராகும் சடங்கு ஆகும். இந்த சடங்கின் இறுதியில் மானவர்கள் குருவுக்கு குரு தட்சணை வழங்குவர். 

பிரம்மசார்ய பருவத்திலிருந்து கிரகஸ்த பருவத்திற்கு செல்லத் தயாராக இருப்பவர்கள் எடுத்துக் கொள்ள உறுதிமொழிகள் குறித்து தைத்திரீய உபநிடதம் அறம், பொருள், இன்பம் அடைவதற்கு கீழ்கண்டவற்றை கடைபிடிங்கள் எனக்கூறுகிறது.

இதனையும் காண்க
இந்து சமயத்தினரின் 16 சடங்குகள்

மேலும் படிக்க

 Samavartana, Snāna PV Kane, History of Dharmasastras, pages 407-417

மேற்கோள்கள்

இந்து சமயச் சடங்குகள்
இந்தியத் துடுப்பாட்ட அணியின் தென்னாப்பிரிக்கச் சுற்றுப்பயணம், 2023–24

இந்தியத் துடுப்பாட்ட அணி திசம்பர் 23 - சனவரி 2024 காலப்பகுதியில் தென்னாப்பிரிக்காவில் மூன்று பன்னாட்டு இருபது20 (இ20ப), மூன்று ஒருநாள் பன்னாட்டுத் துடுப்பாட்டம் (பஒநா), இரண்டு தேர்வுப் போட்டிகளில் விளையாடியது. தேர்வுத் தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக நடைபெற்றது. இ20ப தொடர் 2024 ஐசிசி ஆண்கள் இருபது20 உலகக்கிண்ணப் போட்டிக்கான இரு அணிகளின் தயாரிப்பிற்கான ஒரு பகுதியாக அமைந்தது. 2023 சூலை 14 அன்று, தென்னாப்பிரிக்கத் துடுப்பாட்ட வாரியம், இந்தியத் துடுப்பாட்டக் கட்டுப்பாடு வாரியம் ஆகியன இச்சுற்றுப்பயணத்திற்கான கால அட்டவணையை வெளியிட்டன.

இ20ப தொடர் 1–1 என்ற கணக்கில் சமனாக முடிவடைந்தது, மழை காரணமாக முதலாவது போட்டி நடைபெறவில்லை. ஒநாப தொடரில் இந்தியா 2–1 என்ற கணக்கில் வென்றது.

முதலாவது தேர்வுப் போட்டியில் தென்னாப்பிரிக்கா ஒரு இன்னிங்சு, 32 ஓட்டங்களால் வென்றது. இரண்டாவது போட்டியில் இந்தியா 7 இலக்குகளால் வென்று, தேர்வுத் தொடரை 1–1 என்ற கணக்கில் சமநிலைப் படுத்தியது.

2023 திசம்பர் 22 இல், தென்னாப்பிரிக்காவின் டீன் எல்கார் இத்தேர்வுத் தொடரின் முடிவில் தான் தேர்வுப் போட்டிகளில் இருந்து இளைப்பாறவிருப்பதாக அறிவித்தார்.

அணிகள்

இ20ப தொடர்

1-ஆவது இ20ப

2-ஆவது இ20ப

3-ஆவது இ20ப

ஒருநாள் தொடர்

1-ஆவது பஒநா

2-ஆவது பஒநா

3-ஆவது பஒநா

தேர்வுத் தொடர்

1-ஆவது தேர்வு

2-ஆவது தேர்வு

குறிப்புகள்

மேற்கோள்கள்

வெளி இணைப்புகள்
 Series home at ESPNcricinfo

2023இல் துடுப்பாட்டம்
2024இல் துடுப்பாட்டம்
இந்தியாவில் துடுப்பாட்டம்
தென்னாப்பிரிக்காவில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
அம்லாகி

அம்லாகி  (Amlakhi) இந்தியாவின் அசாம் மாநிலத்தின் கர்பி அங்லாங் மாவட்டத்தில் உள்ள ஒரு நகரம் ஆகும்.

நிலவியல் 
இது கடல் மட்டத்தில் இருந்து 150 மீட்டர் உயரத்தில் அமைந்துள்ளது.

அமைவிடம் 
அருகிலுள்ள இரயில் நிலையம் திபுவில் உள்ளது மற்றும்  இதன் அருகிலுள்ள விமான நிலையம் திமாபூர் விமான நிலையம் ஆகும்.

ஆர்வமுள்ள இடங்கள் 
அம்லாகி பர்பதார் என்ற தொல்லியல் தளத்திற்கு அருகில் உள்ளது. தொல்பொருள் தளத்தில்  8 ஆம் நூற்றாண்டின் சதுர செங்கற்களால் செய்யப்பட்ட கோவிலின் எச்சங்களும் 5 ஆம் நூற்றாண்டைச் சேர்ந்த பிராமி எழுத்துக்களின் கல்வெட்டுகளும்   தோண்டி எடுக்கப்பட்டன

மேற்கோள்கள்

புற இணைப்புகள் 

 அம்லாகியின் செயற்கைக்கோள் வரைபடம்
 அம்லாகி பற்றி
Coordinates on Wikidata
அசாமின் புவியியல்
கர்பி ஆங்கலாங்கு மாவட்டம்
மங்களூர் ரொட்டி

மங்களூர் ரொட்டி (Mangalore buns) என்பது இந்தியாவின் கருநாடகாவின் உடுப்பி - மங்களூர் பகுதியில் மங்களூர் உணவு அல்லது உடுப்பி உணவு வகைகளிலிருந்து உருவாகும் நன்கு வறுத்த ரொட்டி ஆகும். இந்த ரொட்டிகள் குறைவான இனிப்புடன், மென்மையான பஞ்சுபோன்ற உப்பிக் காணப்படும். அனைத்து வகையான மாவு மற்றும் வாழைப்பழம் முக்கிய பொருட்களாக இருக்கும். பொதுவாகக் காரமான தேங்காய் சட்னி மற்றும் சாம்பார் உடன் இது பரிமாறப்படுகிறது. இவை எந்த துணை உணவும் இல்லாமலும் சாப்பிடப்படுகின்றன. இந்த ரொட்டியானது கேழ்வரகு மற்றும் சோளம் ஆகியவை சேர்த்தும் தயாரிக்கப்படுகிறது.

மேற்கோள்கள் 

கர்நாடக சமையல்
சாய்ந்த வட்டணை

ஒரு செயற்கைக்கோள்  புவிநடுவரைத் தளத்திற்கு, சுழி பாகையையைத் தவிர்த்த பிற  கோணங்களில் சுற்றிவதால், அது சாய்ந்த வட்டணை ஆகும். இந்தக் கோணம் வட்டணையின் சாய்வு என்று அழைக்கப்படுகிறது. ஒரு கோள் சூரியனைச் சுற்றி ஒரு சாய்வான வட்டணையைக் கொண்டுள்ளது என்றால், அது நடுவரைத் தளத்திற்கு சுழிப்பாகையில்  அல்லாமல் வேறு கோணத்தில் இருக்கும் எனப் பொருட்படும்.

மேலும் காண்க 

 வட்டணைகளின் பட்டியல்
 வட்டணைச் சாய்வு
 சாய்வு இல்லாத வட்டணை

வெளி இணைப்புகள் 

புவியின் சுற்றுப்பாதைகள்
கிழக்கு கர்பி-ஆங்லாங் வனவிலங்கு சரணாலயம்

கிழக்கு கர்பி ஆங்லாங் வனவிலங்கு சரணாலயம் (East Karbi-Anglong Wildlife Sanctuary) இந்தியாவின் அசாம் மாநிலத்தில் அமைந்துள்ளது.   கர்பி ஆங்கலாங்கு மாவட்டத்தில் திபு நகரத்திலிருந்து  35 கிலோ மீட்டர் தொலைவில் இச்சரணாலயம்  அமைந்துள்ளது. 221.81  சதுர கிலோமீட்டர் பரப்பளவில் கிழக்கு கர்பி ஆங்கலாங்கு சரணாலயம் பரவியுள்ளது.  கடல் மட்டத்திலிருந்து 80 முதல் 500 மீட்டர் வரை சரணாலயத்தின் அமைவிடம் மாறுபடுகிறது. 

அசாம் மாநில அரசாங்கம் 2000 ஆம் ஆண்டு சூலை மாதம் 27 ஆம் நாளன்று இவ்வனப்பகுதியை  வனவிலங்கு சரணாலயமாக அறிவித்தது.

வளிமண்டலம் 
ஆண்டு மழைப்பொழிவு சுமார் 1800 மில்லிமீட்டர் ஆகவும் சராசரி வெப்பநிலை சுமார் 34 பாகை செல்சியசு ஆகவும்   குறைந்தபட்ச வெப்பநிலை 6 °செல்சியசு ஆகவும் பதிவி செய்யப்பட்டுள்ளது.

தாவரங்கள் மற்றும் விலங்கினங்கள் 
கிழக்கு கர்பி ஆங்லாங் வனவிலங்கு சரணாலயத்தில்  புலி, யானை, கரடி, வெள்ளைப் புருவக் குரங்கு , சிறுத்தை, பெரிய புள்ளிச் சிறுத்தை , இந்திய எறும்புண்ணி, இந்திய சிறிய புனுகுப் பூனை , பன்றி வால் கொண்ட மந்தி, சிறுத்தை பூனை, கடமான்  போன்ற பல வகையான வனவிலங்குகள், பாலூட்டிகள் உள்ளன. கேளையாடு , முள்ளம்பன்றி, முங்கூசு, இராச நாகம், மானிட்டர் பல்லி, மலைப்பாம்பு போன்ற ஊர்வன விலங்குகளும் இச்சரணாலயத்தில் வாழ்கின்றன. சுமார் 250 பறவை இனங்கள் இங்கு இருப்பதாக பதிவு செய்யப்பட்டுள்ளன.  அவற்றில் சில, மலை இருவாட்சி பறவைகள் , பொதுவான பச்சை புறா, சிறிய துடுப்புவால் கரிச்சான் ,  கருந்தலை மாங்குயில் போன்ற பறவைகளும் இங்கு காணப்படுகின்றன.

மேற்கோள்கள் 

கர்பி ஆங்கலாங்கு மாவட்டம்
புந்தி

புந்தி (Pundi) அல்லது புண்டி கட்டி என்பது பொதுவாக உருண்டை வடிவ மென்மையான அரிசி கொழுக்கட்டை உணவாகும். இந்தியாவின் துளு நாடு பகுதியைப் பூர்வீகமாகக் கொண்ட மங்களூர் சமையல் வகை இதுவாகும். புந்தி அரிசியை ஊறவைத்து, அரைத்து, பதப்படுத்தி, சமைத்து, இறுதியாக ஆவியில் வேகவைத்துத் தயாரிக்கப்படுகிறது. புண்டி கட்டி கர்நாடக மாநிலத்தின் உடுப்பி மற்றும் மங்களூர் நகரங்களில் பூண்டி என்று பிரபலமாக அறியப்படுகிறது. பெரும்பாலான மங்களூர் காலை உணவு வகைகளைப் போலவே தேங்காய் சட்னியுடன் புந்தி பரிமாறப்படுகிறது.

இது வெல்லம் மற்றும் தேங்காய்த் துருவல் கலந்தும் செய்யப்படுகிறது. இது துளுவில் சீப் பூண்டி என்று அழைக்கப்படுகிறது.

மேலும் பார்க்கவும் 

 மங்களூர் சமையல்

மேற்கோள்கள் 

கர்நாடக சமையல்
குஞ்சுக்குளம்

குஞ்சுக்குளம் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 25 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
ஊத்து, திருநெல்வேலி

ஊத்து என்பது இந்தியா தீபகற்பத்தின் தமிழ்நாடு மாநிலத்தில் திருநெல்வேலி மாவட்டத்தின் மாஞ்சோலை பகுதிக்கு அருகிலுள்ள ஒரு மலை சார்ந்த கிராமம் ஆகும்.

அமைவிடம் 
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு ஊத்து பகுதி அமையப் பெற்றுள்ளது.

விபரங்கள் 
மேல் கொடையாறு போன்ற சுற்றுலாத் தலங்களை கண்டு களிக்கும் மையமாக ஊத்து பகுதி அமைந்துள்ளது. வானிலை மையங்களால் மழை அளவிடும் பகுதிகளில் ஊத்து பகுதியும் ஒன்றாகும்.

மேற்கோள்கள்

வெளி இணைப்புகள் 

திருநெல்வேலி மாவட்டத்திலுள்ள கிராமங்கள்
பன்னங்கண்டி

பன்னங்கண்டி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு வடகிழக்கே சுமார் 7 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பாரதிபுரம்

பாரதிபுரம் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கரைச்சி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தெற்கே சுமார் 5 கிலோமீட்டர் தூரத்தில் அமைந்துள்ளது.

இங்குள்ள கோவில்கள்
பாரதிபுரம் அம்மன் கோவில்
பாரதிபுரம் காளி கோவில்

இங்குள்ள பாடசாலைகள்
பாரதிபுரம் பாடசாலை

மேற்கோள்கள்

வெளி இணைப்புகள் 
தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பாலாவி

பாலாவி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
செர்பரசு

செர்பரசு (Cerberus)(நாய் முக நீர்ப் பாம்பு) என்பது கோமலோப்சிடே குடும்பத்தில் உள்ள பாம்புகளின் ஒரு சிறிய பேரினமாகும்.

புவியியல் வரம்பும் வாழிடமும் 
செர்பரச்சு பேரினத்தின் சிற்றினங்கள் தென்கிழக்காசியாவின் சதுப்புநில வாழ்விடங்கள் மற்றும் சேற்றுப் பகுதிகளில் வசிப்பன.

சொற்பிறப்பியல் 
செர்பரசு என்ற பொதுவான பேரினப் பெயர், நாய் போன்ற கிரேக்கப் புராண உயிரினமான செர்பெரசினைக் குறிக்கிறது.

சிற்றினங்கள் 
பின்வரும் ஐந்து சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.

 செர்பரசு ஆசுட்ராலிசு 
 செர்பரசு தன்சோனி 
 செர்பரசு மைக்ரோலெபிசு 
 செர்பரசு ரின்சாப்சு 
 செர்பரசு செனீடெரி 

கவனிக்கவும்: அடைப்புக்குறிக்குள் உள்ள இருசொற் பெயரீடு, இந்த சிற்றினம் முதலில் செர்பரசு அல்லாத பிற பேரினத்தில் விவரிக்கப்பட்டது என்பதைக் குறிக்கிறது.

மேற்கோள்கள்

மேலும் படிக்க 

 Cuvier [G] (1829). Le règne animal distribué d'après son organisation, pour server de base a l'histoire naturelle des animaux et introduction a l'anatomie comparée. Nouvelle édition, revue et augmentée. Tome II. Les reptiles. Paris: Déterville. xv + 406 pp. (Cerberus, new genus, p. 81). (in French).
உரகம்

உரகம் (Urakam) என்பது இந்திய தீபகற்பத்தில் உள்ள கேரள மாநிலத்தின் திருச்சூரின் துணை நகரமான செர்புவுக்கு அருகிலுள்ள ஒரு புறநகர் பகுதியாகும். ஊரகம் என்ற பெயராலும் இப்பகுதி அறியப்படுகிறது.

அமைவிடம்
கடல் மட்டத்திலிருந்து சராசரியாக சுமார் 32.39 மீட்டர் (106.3 அடி) உயரத்தில் 10.4274°வடக்கு 76.2160°கிழக்கு என்ற புவியியல் ஆயங்களுடன் உரகம் பகுதி அமைந்துள்ளது.

மதம்
உரகத்தில் துர்க்கைக்கு அர்ப்பணிக்கப்பட்ட அம்மாதிருவடி கோவில் என்ற பெயரில் ஓர் இந்து கோவில் உள்ளது.

மேற்கோள்கள்

புற இணைப்புகள்

திருச்சூர் மாவட்டத்தில் உள்ள ஊர்களும் நகரங்களும்
திருச்சூர் மாவட்டம்
பச்சிலைப்பள்ளி

பச்சிலைப்பள்ளி என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பச்சிலைப்பள்ளி பிரதேச செயலாளர் பிரிவில் அமைந்துள்ளது. இது பளை நகரிற்குத் தெற்கே சுமார் 8 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
பழைய காயல் சங்குமுகேசுவரர் கோயில்

பழைய காயல் சங்குமுகேசுவரர் கோயில் என்பது என்பது இந்தியாவின்,  தமிழ்நாட்டின், தூத்துக்குடி மாவட்டம், திருவைகுண்டம் ஊராட்சி ஒன்றியத்துக்கு உட்பட்ட பழைய காயல் என்ற ஊரில் உள்ள சிவன் கோயில் ஆகும்.

அமைவிடம் 
இக்கோயில் தூத்துக்குடி - திருச்செந்தூர் நெடுஞ்சாலையில் தூத்துக்குடியில் இருந்து 16 கி. மீ தொலைவில் அமைந்துள்ளது. பழைய காயலுக்கு முந்தைய பேருந்து நிறுத்தமான இரட்சண்யபுரம் நிறுத்தத்தில் இறங்கி கோயிலுக்கு செல்லலாம்.

கோயில் அமைப்பு 
இந்தக் கோயில் முகமண்டபம், மகா மண்டபம், அர்த்த மண்டபம், கருவறை என்ற கூறுகளைக் கொண்டுள்ளது. இதில் முக மண்டபம் மகாமண்டபம் போன்றவை நாயக்கர் காலத் திருப்பணியாகும். முகமண்டபத்தில் நவக்கிரகம், காலபைரவர் சிற்றாலயங்கள் உள்ளன. அர்த்த மண்டபத்தின் வாயிலில் பிள்ளையார், முருகர், பிரதோச நந்தீசுவரர் திருமேனிகள் உள்ளன. கோயில் கருவறையில் சங்குமுகேசுவரர் உள்ளார். கருவறையின் தேவ கோட்டத்தில் தென்முகக் கடவுள், துர்கை சந்நிதிகள் உள்ளன. கருவறையின் மீதுள்ள விமானம் நகர வடிவில் அமைக்கபட்டுள்ளது. மூலவரின் சந்திதிக்கு வலப்பக்கமாக கமலாம்பிகையின் கோயில் உள்ளது. கமலாப்பிகையின் வலக்கையில் நீலோத்பவ மலரை ஏந்தியும், இடக்கையை தொங்கவிட்டபடியும் உள்ளார்.

வழிபாடு 
இக்கோயிலில் ஒருகால பூசை நடக்கிறது. ஆடி அமாவசை, தை அமாவசை, ஆணி திருவோண நட்சத்திர நாளில் நடக்கும் வருசாபிசேகம் போன்ற நாட்களில் சிறப்பு வழிபாடு செய்யப்படுகிறது.

மேற்கோள்கள் 

தூத்துக்குடி மாவட்டத்திலுள்ள சிவன் கோயில்கள்
முட்கொம்பன்

முட்கொம்பன் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தெற்கே சுமார் 18 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
குமாரசாமிபுரம்

குமாரசாமிபுரம் என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது கண்டாவளை பிரதேச செயலாளர் பிரிவில் அமைந்துள்ளது. இது கிளிநொச்சி நகரிற்கு கிழக்கே சுமார் 28 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
செம்மண்குண்டு

செம்மண்குண்டு அல்லது செம்பங்குண்டு என்பது இலங்கையில் வட மாகாணத்தின்  கிளிநொச்சி மாவட்டத்தில் அமைந்துள்ள ஒரு கிராமம் ஆகும். இது பூநகரி பிரதேச செயலாளர் பிரிவில் அமைந்துள்ளது. இது பூநகரிக்குத் தெற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

கிளிநொச்சி மாவட்டத்திலுள்ள ஊர்களும், நகரங்களும்
மோனல் (பறவை)

மோனல் (Monal) என்பது பேசியானிடே என்ற பகட்டு வண்ணக் கோழி குடும்பத்தைச் சேர்ந்த (லோபோபோரசு) பேரினப் பறவை ஆகும்.

விளக்கம் 
அனைத்து ஆண் பறவையும் வண்ணமயமான, மாறுபட்ட இறகுகளுடன் உள்ளன. இவற்றின் உடலமைப்பு சற்று குண்டாக இருக்கும். இவை உணவாகத் தாவர வேர்கள், குமிழ்கள், மற்றும் பூச்சிகளை உண்ணுகின்றன. இனச்சேர்க்கையின் போது ஆண்கள் பலதார மணம் கொண்டவை. ஆண் பறவை பல பெண் பறவைகளுடன் இணை சேருகின்றன. பெண் பறவைகள் தேர்ந்தெடுக்கப்பட்ட ஆண் பறவையுடன் மட்டுமே இணை சேரும். வாழ்விட அழிவு மற்றும் வேட்டையாடுதல் காரணமாக, இவை அரிதாகிவிட்டன. இவை ஆபத்தில் உள்ள பறவையாக உள்ளது.

சிற்றினங்கள் 
மூன்று சிற்றினங்கள் மற்றும் பல துணையினங்களுடன் உள்ளன.

மேற்கோள்கள்

வெளி இணைப்புகள் 
 
 Data related to Lophophorus at Wikispecies

பறவைப் பேரினங்கள்
பித்யா சிங் எங்லெங்கு

பித்யா சிங் எங்லெங்கு (Bidya Sing Engleng) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில் திபு தொகுதியை பிரதிநிதித்துவப்படுத்தி ஒரு சட்டமன்ற உறுப்பினராக பணியாற்றினார்.  இந்திய தேசிய காங்கிரசு கட்சியுடன் இணைந்த வேட்பாளராக 2001 ஆம் ஆண்டு நடைபெற்ற அசாம் சட்டப் பேரவைத் தேர்தலில் இவர் முதலில் தேர்ந்தெடுக்கப்பட்டார். 2006 மற்றும் 2011 ஆம் ஆண்டுகளில் நடைபெற்ற தேர்தல்களில் இந்திய தேசிய காங்கிரசு கட்சியின் ஒரு பகுதியாகவும், 2021 ஆம் ஆண்டு தேர்தலில் பாரதிய சனதா கட்சி வேட்பாளராகவும் இதே தொகுதியில் இருந்து மீண்டும் தேர்ந்தெடுக்கப்பட்டார்.

மேற்கோள்கள்

வாழும் நபர்கள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
அசாம் சட்டமன்ற உறுப்பினர்கள்
வனபர்த்தி சட்டமன்றத் தொகுதி

வனபர்த்தி சட்டமன்றத் தொகுதி (Wanaparthy Assembly constituency) என்பது இந்தியாவின் தெலங்காணா சட்டமன்றத்தின் ஒரு தொகுதியாகும். இது மகபூப்நகர் மாவட்டத்தில் உள்ள 14 தொகுதிகளில் ஒன்றாகும்.

தற்போது இந்தத் தொகுதியின் சட்டமன்ற உறுப்பினராக மேகா ரெட்டி உள்ளார்.

மண்டலங்கள் 
இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

தேர்தல் முடிவுகள்

தெலுங்கானா சட்டப் பேரவைத் தேர்தல், 2023

மேலும் பார்க்கவும் 
 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

மகபூப்நகர் மாவட்டம்
தெலங்காணா சட்டமன்றத் தொகுதிகள்
பதன்சேரு சட்டமன்றத் தொகுதி

பதன்சேரு சட்டமன்றத் தொகுதி (Patancheru Assembly constituency) என்பது இந்தியாவின் தெலங்காணா சட்டமன்றத்தின் ஒரு தொகுதி ஆகும். இது சங்காரெட்டி மாவட்டத்தில் உள்ள ஐந்து சட்டமன்றத் தொகுதிகளில் ஒன்றாகும். இது மெதக் மக்களவைத் தொகுதியின் ஒரு பகுதியாகும். இது பெருநகர ஐதராபாத்து மாநகராட்சியின் 24 தொகுதிகளில் ஒன்றாகும்.

2014 சட்டமன்றத் தேர்தலில் தெலங்காணா இராட்டிர சமிதியின் சார்பில் போட்டியிட்டு வெற்றி பெற்ற குடேம் மகிபால் ரெட்டி மீண்டும் 2018 மற்றும் 2023ஆம் ஆண்டுகளில் நடைபெற்ற தேர்தல்களிலும் வெற்றி பெற்று தற்போதைய சட்டமன்ற உறுப்பினராக உள்ளார்.

மண்டலங்கள் 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

தேர்தல் முடிவுகள்

2023

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

மெதக் மாவட்டம்
தெலங்காணா சட்டமன்றத் தொகுதிகள்
பன்னிரண்டு திராட்சைகள்

பன்னிரண்டு திராட்சைகள் (Twelve Grapes; எசுப்பானியம். ", அதிர்ஷ்டத்தின் பன்னிரண்டு திராட்சைகள்") என்பது எசுப்பானிய மற்றும் போர்த்துகீசிய பாரம்பரியமாகும். இது புத்தாண்டை வரவேற்த் திசம்பர் 31 நள்ளிரவில் பன்னிரண்டு மணிக்குக் கடிகார மணி ஒலிக்கும் போது ஒவ்வொரு மணியோசைக்கும் ஒரு திராட்சையைச் சாப்பிடுவதைப் பாரம்பரியமாகக் கொண்டுள்ள நிகழ்வைக் குறிப்பதாகும். ஒவ்வொரு திராட்சையும் கடிகார மணியின் பன்னிரண்டும் ஒவ்வொரு ஆண்டிலும் உள்ள பன்னிரண்டு மாதங்களைப் பிரதிபலிக்கிறது.

இந்த பாரம்பரியம் குறைந்தபட்சம் 1895-ல்  தொடங்கியதாகக் கூறப்படுகிறது. ஆனால் 1909-ல் மக்கள் மத்தியில் ஒருங்கிணைக்கப்பட்டது. இந்த ஆண்டின் திசம்பரில், சில அலிகாண்டீசு திராட்சை வளர்ப்பவர்கள், அதிக எண்ணிக்கையிலான திராட்சைகளை விற்க இந்த வழக்கத்தை பரப்பினர். பாரம்பரியத்தின் படி, பன்னிரண்டு திராட்சைகளைச் சாப்பிடுவது நல்ல அதிர்ஷ்டம் மற்றும் செழிப்புக்கு வழிவகுக்கிறது. சில பகுதிகளில், இந்த நடைமுறை பொதுவாக மந்திரவாதிகள் மற்றும் தீமைகளை விரட்டுவதாக நம்பப்படுகிறது. இருப்பினும் தற்பொழுது இது பெரும்பாலும் புத்தாண்டைக் கொண்டாடுவதற்கும் வரவேற்பதற்கும் ஒரு பாரம்பரியமாகப் பின்பற்றப்படுகிறது.

திராட்சைகளைச் சாப்பிட மக்கள் இரண்டு வகையான இடங்களில் மக்கள் கூடுகின்றனர். நோசெவிஜா இரவு உணவிற்குப் பிறகு இல்லங்களில் குடும்ப உறுப்பினர்கள் கூடி உண்கின்றனர். அல்லது நாடு முழுவதும் உள்ள முக்கிய சதுக்கங்களில் கூடுகின்றனர். இதில் முக்கியமானது மத்ரித் (இந்த பாரம்பரியம் எங்கிருந்து தொடங்கியது?). பன்னிரண்டு திராட்சைகள் புவேர்டா டெல் சோலில் உள்ள அரச இல்லா தபால் நிலைய கடிகாரத்துடன் நெருக்கமாகத் தொடர்புடையவை. இந்நிகழ்வு அனைத்து முக்கிய தேசிய தொலைக்காட்சி நிலையங்கள் மற்றும் வானொலி நிலையங்களில் ஒளி ஒலி பரப்பப்பட்டது. தொலைக்காட்சி ஒளிபரப்பு 1962-ல் தொடங்கியது.

பன்னிரண்டு திராட்சைகள் எசுப்பானியம் மற்றும் இலத்தீன் அமெரிக்க நாடுகளுடன் பரந்த கலாச்சார உறவைக் கொண்ட இடங்களிலும்,  அமெரிக்கா போன்ற நாடுகளில் உள்ள ஹிஸ்பானிக் சமூகங்களிலும் ஏற்றுக்கொள்ளப்பட்டுள்ளது. இந்த பாரம்பரியம் ஹிஸ்பானிக் நத்தார் பண்டிகைகளின் ஒரு பகுதியாகும்.

மேற்கோள்கள்

வெளி இணைப்புகள் 
 

புத்தாண்டுகள்
கரிமாபாத்து, கில்கிட்-பால்டிஸ்தான்

கரிமாபாத்து  ( Karimabad ), முன்பு பால்டிட் என்று அழைக்கப்பட்ட இது பாக்கித்தானின் கில்கிட்-பால்டிஸ்தான் பகுதியில் உள்ள கன்சா மாவட்டத்தின் தலைநகரமாகும்.

சியா இசுலாத்தைச் சேர்ந்த இஸ்மாயிலி நிஜாரி சமூகத்தின் ஆன்மீகத் தலைவரான கரீம் ஆகா கானின் நினைவாக கரிமாபாத்து என்று பெயரிடப்பட்டது. இருப்பினும், பல உள்ளூர்வாசிகள் கரிமாபாத்தை அதன் பழைய பெயரான பால்டிட் என்றே குறிப்பிடுகிறார்கள்.

கரிமாபாத்து நகரம் பாக்கித்தானின் வடக்குப் பகுதிகளில் அமைந்துள்ள கன்சா ஆற்றின் மேற்குக் கரையில் அமைந்துள்ளது. இது கடல் மட்டத்திலிருந்து 8,200 அடி (2,500 மீட்டர்) உயரத்தில் ஒரு பள்ளத்தாக்கிற்குள் அமைந்துள்ளது. இந்த நகரம் கல் சுவர்கள் மற்றும் செங்குத்தான சாய்வான மொட்டை மாடிகளில் அதன் கட்டுமானத்தால் வகைப்படுத்தப்படுகிறது. வரலாற்று ரீதியாக, கரிமாபாத்து காஷ்மீர் பள்ளத்தாக்குக்கு செல்லும் வழியில் இந்து குஷ் மலைகள் வழியாக பயணிக்கும் பயணிகளுக்கு தங்கி செல்லும் இடமாக இருந்தது. சுமார் 25,000 அடி (7,600 மீட்டர்) உயரத்தில் நிற்கும் ராகபோசி போன்ற பனி படர்ந்த மலை சிகரங்களின் பின்னணியில் இந்த நகரம் அமைந்துள்ளது. மேலும் அல்டர் நாலா போன்ற பனிப்பாறைகளாலும் சூழப்பட்டுள்ளது. இந்த நகரம் ஆழமான பள்ளத்தாக்குகளால் கட்டமைக்கப்பட்டுள்ளது. கில்கிட்டில் இருந்து செல்லும் மலைப்பாதை வழியாக இதனை அணுகலாம்.

காலநிலை 
கரிமாபாத்தின் வானிலை குளிர்ச்சியான மற்றும் மிதமான காலநிலையால் வகைப்படுத்தப்படுகின்றன. இது குறிப்பிடத்தக்க மழைப்பொழிவு உள்ள நகரமாகும். வறண்ட மாதத்தில் கூட அதிக மழை பெய்யும். கோப்பென் காலநிலை வகைப்பாடு என வகைப்படுத்துகின்றனர். இங்கு சராசரி வெப்பநிலை -5.4 °C | 22.3 °F. ஆண்டு மழைப்பொழிவு 860 மிமீ | 33.9 அங்குலம் என உள்ளது.

தாவரங்கள் மற்றும் விலங்கினங்கள் 
காடுகளில் உள்ள ஆப்பிள், பாதாமி, வால்நட், மல்பெரி, வில்லோ, பிர் மற்றும் பாப்லர் போன்ற மரங்களுடன் ரோஜாக்கள், பான்சிகள், அல்லிகள், ஜின்னியாக்கள் மற்றும் காஸ்மோஸ் ஆகிய மலர் தாவரங்களும் இங்கு காணப்படுகின்றன. 

கிராமத்தில் பதிவுசெய்யப்பட்ட விலங்கினங்கள் ஐபெக்ஸ், வாத்து, சிவப்பு-கோடுகள் கொண்ட நரி, பனிச்சிறுத்தை , மார்க்கோர் காட்டு ஆடு ( , மார்கோ போலோ செம்மறி , [[வளர்ப்பு யாக்| ஆகியவை அடங்கும்.

வரலாறு 
முன்பு பால்டிட் என்று அழைக்கப்பட்ட கரிமாபாத்து, முதலில் கன்சாவின் மிர் என்ற மன்னரால் ஆளப்பட்டது. பால்டிட் கோட்டை அந்த நேரத்தில் மிர் அரண்மனையாக செயல்பட கட்டப்பட்டது. இந்த இடம் ஒரு பணிகளின் ஓய்வறைக்காகவும், அதன் அடிமை வர்த்தகத்திற்காகவும் அறியப்பட்டது.

பால்டிட் 20 ஆம் நூற்றாண்டின் நடுப்பகுதி வரை 750 ஆண்டுகளுக்கு மேலாக கன்சா பள்ளத்தாக்கின் தலைநகராக செயல்பட்டது. 1947 இல் பாக்கித்தான் ஒரு சுதந்திர நாடான பிறகு, மீரின் கட்டுப்பாட்டில் இருந்த கன்சா மாகாணம் தானாக முன்வந்து பாக்கித்தானுடன் இணைந்தது. முன்னதாக, தலைநகர் பாலிட்டைச் சுற்றியுள்ள பகுதியிலிருந்து புதிய கட்டிடங்கள் கட்டப்பட்ட மலைகளின் கீழ் பகுதிக்கு மாற்றப்பட்டது. இது புதிய தலைநகரான கரிமாபாத்து என ஆனது. காரகோரம் நெடுஞ்சாலையின் வளர்ச்சியைத் தொடர்ந்து, கைவினைப் பொருட்கள், விடுதிகள், உணவகங்கள் மற்றும் சுற்றுலா ஏற்பாட்டாளர்கள் ஆகியவற்றைக் கையாளும் பல வணிக வளாகங்களுடன் புதிய நகரம் ஒரு சுற்றுலா இடமாக வளர்ந்துள்ளது. 

இந்தோனேசியா, ஆத்திரேலியா, இந்தியா மற்றும் பிரிட்டன் மற்றும் பிற நாடுகள் போட்டியிட்ட போதும் பால்டிட் கோட்டை மற்றும் கரிமாபாத்து கிராமம் இரண்டும் 2000 ஆம் ஆண்டில் உலக சுற்றுலா விருதைப் பெற்றன.

மேற்கோள்கள்

உசாத்துணை

வெளி இணைப்புகள் 

Coordinates on Wikidata
பாக்கித்தானின் புவியியல்
இந்து சமயத்தினரின் 16 சடங்குகள்

இந்து சமயத்தினர் பிறப்பு முதல் இறப்பு வரை செய்ய வேண்டிய 16 சடங்குகள் குறித்து  கல்ப சூத்திரங்கள் மற்றும் தர்ம சாத்திரங்களில் குறித்துள்ளது. இந்த சடங்குகளில் பல புரோகிதரைக் கொண்டு செய்ய வேண்டும். சடங்குகளின் விவரம் பின்வருமாறு:
 கர்ப்பதானம் - முதலிரவு அல்லது சாந்தி முகூர்த்தம்
 பும்சவனம் - கர்ப்பவதிக்கு 3 அல்லது 4ம் மாதத்தில் செய்ய வேண்டியது.
 சீமந்தம் - கர்ப்பவதிக்கு 5 அல்லது 7ம் மாதத்தில் செய்ய வேண்டியது.
 ஜாதகர்மா - பிறந்த குழந்தையின் தொப்புள் கொடி நீக்கும் சடங்கு
 பெயர் சூட்டுதல் - குழந்தைக்கு நாமகரணம் செய்தல்
 நிஷ்கிரமானம் -  குழந்தையை முதன்முதலாக வெளியுலகிற்கு அழைத்துச் செல்லுதல்
 அன்னப்பிரசன்னம் -  குழந்தைக்கு முதன்முதலாக சாதம் ஊட்டுதல்
 முடி காணிக்கை - குழந்தைக்கு முதல் மொட்டை போடுதல்
 காதணி விழா - குழந்தைக்கு முதன்முதலாக காது குத்துதல்
  வித்தியாரம்பம் - குழந்தையை நெல் மணி தட்டில் ஓம் என எழுத வைத்தல்.
 உபநயனம் - குழந்தைக்கு முப்புரி நூல் அணிவித்தல்
 வேதாரம்பம் - குருவிடம் வேதங்கள் அல்லது போர்க் கலையை கற்க அனுப்புதல்  
 மீசை மழித்தல் - இளைஞர்களின் மீசை & தாடியை மழிக்கும் சடங்கு
 கல்வி முடிக்கும் சடங்கு - குருவுக்கு குரு தட்சணை வழங்குதல்
 திருமணம் - ஆண்-பெண்களுக்கு திருமணம் செய்துவைத்தல்
 இறுதிச் சடங்கு - இறப்புச் சடங்கு

வெளி இணைப்புகள்
  The Sixteen Samskaras
 பதினாறு சம்ஸ்காரங்கள் அல்லது சோடஷ சம்ஸ்காரங்கள்

மேற்கோள்கள்

இந்து சமயச் சடங்குகள்
இகினாசு வோன் பெக்செலி

இகினாசு வோன் பெக்செலி (Ignaz von Peczely) (சனவரி 26, 1826 - சூலை 14, 1911)  அங்கேரிய நாட்டின் விஞ்ஞானி மற்றும் மருத்துவர் ஆவார்.   [3] ஓமியோபதி, நவீன இரிடாலசியின் தந்தையாகக் கருதப்படுகிறார்.       கால் உடைந்த ஆந்தையைப் பராமரிக்கும் போது வோன் பெக்செலி முதன்முதலில் இரிடாலசி பற்றி யோசித்தார். ஆந்தையின் கண்ணில் ஒரு புள்ளியைக் கவனித்த பிறகு, இரண்டிற்கும்  இடையே ஒரு தொடர்பை இவர் அனுமானித்தார். பின்னர் இந்த கோட்பாட்டை மற்ற விலங்குகள்  மற்றும் மனிதர்களுடன் சோதித்தார் [7] [3] . இரிடாலசி பெரும்பாலும் போலி அறிவியல் என்று நிராகரிக்கப்பட்டாலும், இவரது ஆராய்ச்சி கருவிழியின் முதல் துல்லியமான வரைபடத்திற்கு வழிவகுத்தது.

வேலைகள் 
 ஒரு ஒரு வானவில் சவ்வு இருந்து. (ஐரிசு). பிபெசுட், 1873. தப்லாராச்சல்.
 இயற்கை மற்றும் மருத்துவ அறிவியல் துறையில் கண்டுபிடிப்புகள். டை க்ரோனிசென் கிரான்கெய்டன். 1. கெஃப்ட்: பார்வையிலிருந்து நோயறிதலைப் படிப்பதற்கான வழிகாட்டி . புடாபெசிட், 1880
 புசாக் நோயின் மூல சிகிச்சை மற்றும் எனது மருந்துகளை எவ்வாறு பயன்படுத்துவது என்பதற்கான வழிமுறைகள். யு. அங்கு, 1883.
 நுரையீரல் நுகர்வு மற்றும் அதிலிருந்து பாதுகாக்க. கடுமையான மற்றும் நாள்பட்ட நுரையீரல் கண்புரையின் முழுமையான சிகிச்சைமுறைக்கான அறிவுறுத்தல். புடாபெசிட்: இ. பார்டலிட்சு, 1884
 நோய்த்தொற்றின் சோகமான விளைவுகளைத் தவிர்க்கும் பார்வையில் இருந்து அறிவொளி: பிறப்புறுப்புகளின் உடலியல் நிலை பற்றி. யு. அங்கு, 1885.
 டாக்டர் நோயறிதல். எமில் சிலேகல் இன் சொந்தத் தொகுப்புகளுக்குப் பிறகு இகினாசு வோன் பெக்செலி டூபிங்கன், 1887. ஆறு மரக்கட்டைகள் மற்றும் ஒரு வண்ண பலகை வரைதல்
 ஓம் ஓகோண்டியாக்னோசென் ஓச் என் ரேசனல் டாக்டர் படி நோய் சிகிச்சை இகினாசு வோன் பெக்செலி, என். லில்செக்விசிட் எழுதியது. சுடாக்கோம், 1893.

மேற்கோள்கள்

நூல் பட்டியல் 
 
 
 
 

1911 இறப்புகள்
1826 பிறப்புகள்
மருத்துவர்கள்
அங்கேரிய இயற்பியலாளர்கள்
தேவதை புல்வெளி தேசியப் பூங்கா

தேவதை புல்வெளி தேசிய பூங்கா ( Fairy Meadows) ஜெர்மன் மலையேறுபவர்களால் இப்பெயரிடப்பட்டது ( "விசித்திரக் கதை புல்வெளி")   மேலும், உள்நாட்டில் ஜூட் (Joot,) என்று அழைக்கப்படும்  இது பாக்கித்தானிலுள்ள கில்கிட்-பால்டிஸ்தானின், தயமர் மாவட்டத்தில் அமைந்துள்ள நங்க பர்வதத்தின் அடிப்படை முகாம் தளங்களில் ஒன்றிற்கு அருகிலுள்ள புல்வெளியாகும். கடல் மட்டத்திலிருந்து சுமார் 3,300 மீட்டர் (10,800 அடி) உயரத்தில், நங்க பர்வதத்தின் ராய்கோட் முகப்பில் மலையேற்றம் செய்பவர்களுக்கான தொடக்கப் புள்ளியாக இது செயல்படுகிறது. 1995 ஆம் ஆண்டில், பாக்கித்தான் அரசு இதனை ஒரு தேசியப் பூங்காவாக அறிவித்தது.

இடம் 
காரகோரம் நெடுஞ்சாலையில் உள்ள ராய்கோட் பாலத்திலிருந்து தொடங்கி கிராமம் தட்டு (தாட்டோ) வரை பதினைந்து கிலோமீட்டர் தூரத்தில் மலையேற்றம் மூலம் இந்தப் பூங்காவை அணுகலாம்.    உள்ளூர் மக்கள் மட்டுமே பயன்படுத்தும் குறுகிய சரளை மலைப்பாதை பாலத்திலிருந்து கிராமத்திற்கு செல்கிறது. அவர்கள் பார்வையாளர்களை இதில் அழைத்துச் செல்கிறார்கள். 2013 ஆம் ஆண்டில், உலக சுகாதார நிறுவனம் இந்த கிரகத்தின் இரண்டாவது ஆபத்தான சாலையாக அறிவித்தது.  தாட்டோவிலிருந்து, தேவதை புல்வெளிவரை வரை ஐந்து கிலோமீட்டர் மலையேற்றத்தில் மூன்று முதல் நான்கு மணி நேரம் நடைபயணமாக இருக்கும். இந்த புல்வெளி ராய்கோட் பள்ளத்தாக்கில் அமைந்துள்ளது. இது ராய்கோட் பனிப்பாறையின் ஒரு முனையில் நங்க பர்வதத்தில் இருந்து உருவாகிறது. இறுதியாக சிந்து ஆற்றில் விழும் ஒரு நீரோடைக்கு ஆதாரமாக இருக்கிறது. 1992 முதல், உள்ளூர்வாசிகள் இப்பகுதியில் முகாம் தளங்களை இயக்கி வருகின்றனர்.

சுற்றுலா 

இந்தப் புல்வெளியில் ஆறு மாத சுற்றுலாக் காலம் ஏப்ரல் மாதம் தொடங்கி செப்டம்பர் இறுதி வரை தொடர்கிறது. "ராய்கோட் செராய்" என்று அழைக்கப்படும்  பரப்பளவில் அமைந்துள்ள முகாம் தளத்தில் சுற்றுலாப் பயணிகள் தங்கிச் செல்கின்றனர். பூங்காவின்  தளம், ஓரளவு வளர்ச்சியடைந்தாலும், முக்கியமாக உணவு, போக்குவரத்து மற்றும் தங்குமிட சேவைகளை வழங்குவதன் மூலம் சுற்றுலாவிலிருந்து சுமார் 17 மில்லியன் வருவாயை ஈட்டுகிறது. பூங்காவிற்கான சாலை முதல் சாரணத் தளபதி பிரிகேடியர் எம். அசுலம் கான், என்பவரால் கட்டப்பட்டது. இது இன்று உள்ளூர் மக்களால் பயன்படுத்தப்படுகிறது. காடுகளை பாதுகாக்கவும், சுற்றுலாவை மேம்படுத்தவும் மரங்கள் வெட்டுவதை உள்ளூர் சமூகம் தடுத்து நிறுத்தியுள்ளது. புல்வெளிகளைத் தவிர இந்த இடத்தின் முக்கிய ஈர்ப்பு நங்க பர்வதம் மலையின் காட்சியாகும். சுற்றுலாப் பயணிகள் வழக்கமாக இந்த புல்வெளியிலிருந்து மலையின் அடிவார முகாமுக்குச் செல்வார்கள்.

புகைப்படங்கள்

மேற்கோள்கள் 

பாக்கித்தானிய தேசியப் பூங்காக்கள்
Coordinates on Wikidata
நாத்ராவ் நேரல்கர்

பண்டிட் நாத்ராவ் நேரல்கர் (Nathrao Neralkar)  (16 நவம்பர் 1935 - 28 மார்ச் 2021) இந்திய நாட்டின் மகாராட்டிரம் மாநிலத்தைச் சேர்ந்த இந்திய இந்துசுதானி குரல் இசைக்கலைஞர் மற்றும் இசை ஆசிரியர் ஆவார். இவருக்கு 2014 ஆம் ஆண்டிற்கான இந்தியாவின் கலைத்துறையின் உயரிய விருதான சங்கீத நாடக அகாதமி விருது வழங்கப்பட்டது.

தனிப்பட்ட வாழ்க்கை 
நாத்ராவ் நேரல்கர் 1935 ஆம் ஆண்டு நவம்பர் மாதம் 16 ஆம் தேதி ஐதராபாத் மாநிலத்தின் (இன்றைய மகாராட்டிராவில் ) நாந்தேடில் பிறந்தார். இவருக்கு இரண்டு மகன்களும் ஒரு மகளும் இருந்தனர்.

இந்துசுதானி இசை 
நேரல்கர் இந்துசுதானி கிளாசிக்கல் இசையில் ஒரு பாராட்டப்பட்ட குரல் கலைஞர் ஆவார். இவர் "ஆனந்த் சங்கீத் மகாவித்யாலயா" என்ற இசைப் பள்ளியை நிறுவினார். 1973 ஆம் ஆண்டில் இவர் அவுரங்காபாத்தில் உள்ள சரசுவதி புவன் கல்லூரியில் இசை கற்பிக்கத் தொடங்கினார். இறுதியில் இசைத் துறையின் தலைவராக ஆனார். மேலும் 1995 ஆம் ஆண்டு ஓய்வு பெற்றார்.

விருதுகள் 
இந்துஸ்தானி இசைக்கு இவர் செய்த பங்களிப்புகளுக்காக 2014 ஆம் ஆண்டிற்கான இந்திய அரசால் கலைத்துறையில் இந்தியாவின்  விருதான சங்கீத நாடக அகாடமி விருதை நேரல்கர் பெற்றார்.

இறப்பு 
நேரல்கர் 10 நாட்களுக்கு முன்பு இவரது வீட்டில் விபத்து காரணமாக உடல்நலக்குறைவு ஏற்பட்டதைத் தொடர்ந்து அவுரங்காபாத்தில் மாரடைப்பு காரணமாக 2021 ஆம் ஆண்டு மார்ச் மாதம் 28 ஆம் தேதியன்று இறந்தார்.

மேற்கோள்கள் 

சங்கீத நாடக அகாதமி விருது பெற்றவர்கள்
இந்துஸ்தானி இசைக் கலைஞர்கள்
2021 இறப்புகள்
1935 பிறப்புகள்